DĖL ŠILALĖS RAJONO SAVIVALDYBĖS ADMINISTRACIJOS UPYNOS SENIŪNIJOS IŠPLĖSTINĖS SENIŪNAIČIŲ SUEIGOS ATRINKTŲ PROJEKTŲ FINANSAVIMO IR LĖŠŲ SKYRIMO PROJEKTŲ ĮGYVENDINIMUI 2019 METAIS

2019 m. rugpjūčio 14 d. Nr. DĮV-652

Šilalė

 Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Šilalės rajono savivaldybėje aprašo, patvirtinto Šilalės rajono savivaldybės administracijos direktoriaus 2019 m. gegužės 30 d. įsakymu Nr. DĮV-484 „Dėl Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Šilalės rajono savivaldybėje aprašo patvirtinimo“, 24 ir 26 punktais, atsižvelgdamas į Upynos seniūnijos išplėstinės seniūnaičių sueigos 2019 m. rugpjūčio 6 d. protokolą Nr. D3-20:

1. S k i r i u :
	1. Asociacijai „Upynos miestelio bendruomenė“ 662,00 Eur projekto „Upynos miestelio bendruomenės telkimas kalėdinių dekoracijų gamyboje ir eglutės įžiebime“ įgyvendinimui, bendruomenės sutelktumą ir gyvenimo kokybę gerinančiai veiklai (kalėdinėms dekoracijoms pirkti, eglės įžiebimo renginio paslaugoms (garso įrangos nuoma, traukinuko nuoma, animatoriaus paslauga) apmokėti 2019 m. gruodžio mėn.);
	2. Varsėdžių kaimo bendruomenei 450,00 Eur projekto „Šv. Roko atlaiduose šventinio koncerto organizavimas“ įgyvendinimui, socialinei veiklai, skirtai socialiai pažeidžiamiems bendruomenės nariams (gyventojams) ir (ar) grupėms (šventinio koncerto atlikėjui už koncertinę programą apmokėti 2019 m. rugpjūčio 18 d.).
2. P a v e d u šio įsakymo 1.1, 1.2 papunkčiuose nurodytų bendruomenių pirmininkams ne vėliau kaip per 20 kalendorinių dienų nuo šio įsakymo priėmimo dienos pasirašyti Projekto įgyvendinimo sutartį.
3. Į p a r e i g o j u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt)/veikla/seniunijos/Upynos ir Upynos seniūnijos, asociacijos „Upynos miestelio bendruomenė“ bei Varsėdžių kaimo bendruomenės skelbimų lentose.

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Valdemaras Jasevičius